ओन्गी
ओन्गी, एक अंडमानी आदिवासी जनजातीय समूह है जो बंगाल की खाड़ी में स्थित अंडमान द्वीप समूह के मूल निवासी हैं। इन्हें कई बार नेग्रिटो के रूप में भी वर्गीकृत किया जाता हैं। पूर्व में वे छोटा अंदमान द्वीप और पास के द्वीपों मे फैले हुए थे, तथा इन्होने कुछ क्षेत्र और शिविर रुटलैन्ड द्वीप और दक्षिण अंडमान द्वीप के दक्षिणी छोर पर स्थापित किये थे। यह अर्द्ध खानाबदोश जाति भोजन के लिए पूरी तरह शिकार और जमा करने पर निर्भर थी।